10. ΝΟΜΟΘΕΤ. ΔΙΑΤΑΓΜΑ υπ’ αριθ. 2168 της 22/28 Ιουλ. 1952 Περί τροποποιήσεως και συμπληρώσεως των διατάξεων του Α.Ν. 761/1937 «περί της νομοθεσίας του Ιδρύματος «Σιβιτανίδειος Δημοσία Σχολή Τεχνών και Επαγγελμάτων». Σελ. 510 ΄Αρθρ.1.-1.(Αντικαθίσταται το εδάφ. β΄ της παρ. 1 του άρθρ. 5 του Α.Ν. 761/1937). 2.Η ειδική εισφορά ορίζεται εις ποσοστόν επί των πάσης φύσεως ετησίων εσόδων των ως άνω υποχρέων, ως εξής: α)Των Επιμελητηρίων και του Συνδέσμου Βιομηχάνων της τέως Διοικήσεως Πρωτευούσης εις 2% των δε της υπολοίπου Ελλάδος εις 1%. Η εισφορά των Επιμελητηρίων, κατηργήθη αναδρομικώς δια του άρθρ. 1 του Ν.Δ. 867/1971 (ΦΕΚ Α΄ 79) βλ. τόμ. 14 σελ. 82,20. β)της Γενικής Συνομοσπονδίας των Εργατών της Ελλάδος εις ποσοστόν 1%. (γ)του Ιδρύματος των Κοινωνικών Ασφαλίσεων εις ποσοστόν 0,40%. δ)των λοιπών Ασφαλιστικών Οργανισμών και Ταμείων εις ποσοστόν 0,75%. Το ποσοστόν τούτο μειούται εις το ήμισυ προκειμένου περί Ασφαλιστικών Οργανισμών και Ταμείων παρεχόντων επικουρικήν ασφάλισιν ή ασφαλιζόντων κατά κύριον λόγον και μισθωτούς άλλων κατηγοριών). Η εισφορά των Ασφαλιστικών Οργανισμών και Ταμείων κατηργήθη δια του Β.Δ. 16 Μαρτ./1 Ιουν. 1954. ΄Αρθρ.2.-1.Οι οργανισμοί Κοινωνικών Ασφαλίσεων παρ’ οις ασφαλίζονται κυρίως πρόσωπα ασχολούμενα εις μεταλλευτικάς και εξορυκτικάς εν γένει εργασίας ως και ασχολούμενα εις τας σιδηροδρομικάς μεταφοράς δεν υπάγονται εις τας διατάξεις του παρόντος Ν.Δ/τος. 2.Δια Β.Δ/των προτάσει του Υπουργού Βιομηχανίας εκδιδομένων δύνανται να εξαιρούνται της υποχρεώσεως προς καταβολήν εισφοράς ασφαλιστικοί οργανισμοί και ταμεία εκ των εν άρθρ. 1 παρ. 2 εδάφ. δ΄ αναφερομένων εφ’ όσον ταύτα δεν έχουσιν άμεσον σχέσιν προς την υπό της Σχολής παρεχομένην εκπαίδευσιν. ΄Αρθρ.3.-1.Οι κατά το άρθρ. 1 υπόχρεοι εις ειδικήν εισφοράν, υποχρεούνται όπως τας δια του παρόντος καθοριζομένας ειδικάς εισφοράς καταθέτωσι κατά τρίμηνον και εντός του πρώτου 15θημέρου του επομένου του τριμήνου μηνός. Η κατάθεσις γίνεται εις ίδιον παρά τη Τραπέζη της Ελλάδος Λογαριασμόν υπό τον τίτλον «Ειδικαί εισφοραί υπέρ του Σιβιτανιδείου Ιδρύματος». Αι εισφοραί αύται εμφανίζονται εν τω Προϋπολογισμώ των εσόδων της Σιβιτανιδείου Σχολής, η δε διάθεσις αυτών εμφανίζεται επίσης εν τω Προϋπολογισμώ των εξόδων αυτής. 32.Ε.ε.10 Σιβιτανίδειος Σχολή 2.Ως πρώτον τρίμηνον λογίζεται το από της δημοσιεύσεως του παρόντος μέχρι 30ής Σεπτ. 1952 χρονικόν διάστημα. 3.Δια τον έλεγχον των δαπανών και της διαχειρίσεως εν γένει της Σιβιτανιδείου Σχολής εφαρμόζονται αι κείμεναι περί Σιβιτανιδείου Ιδρύματος οικείαι διατάξεις. ΄Αρθρ.4.-1.Εις το Διοικητικόν Συμβούλιον της Σιβιτανιδείου Δημοσίας Σχολής Τεχνών και Επαγγελμάτων μετέχει εφεξής ως τακτικόν μέλος και εκπρόσωπος του Ιδρύματος Κοινωνικών Ασφαλίσεων. Ούτος μεθ’ ενός αναπληρωτού του υποδεικνύονται υπό του Διοικητικού Συμβουλίου του Ι.Κ.Α. 2.Εις την δια του άρθρου 11 του από 22 Ιουν. 1927 Δ/τος «περί κυρώσεως του από 2 Ιουλ. 1926 Ν.Δ/τος «περί ιδρύσεως Σιβιτανιδείου Σχολής Τεχνών και Επαγγελμάτων κλπ.» ως τούτο συνεπληρώθη δια του από 20 Δεκ. 1929 Δ/τος «περί τρόπου ελέγχου του απολογισμού εσόδων και εξόδων της Σιβιτανιδείου Σχολής Τεχνών και Επαγγελμάτων οριζομένην εξελεγκτικήν Επιτροπήν μετέχει εφεξής ως τέταρτον μέλος είς εκπρόσωπος του Υπουργείου Εργασίας, οριζόμενος υπό του Υπουργού Εργασίας. ΄Αρθρ.5.-1.Εκ των εισαγομένων εις την Σιβιτανίδειον Σχολήν καθ’ έκαστον σχολικόν έτος σπουδαστών ποσοστόν τουλάχιστον 50% δέον να προέρχηται εκ των επαρχιών. 2.Εις περίπτωσιν μη συμπληρώσεως του εξ επαρχιών ποσοστού σπουδαστών τούτο δύναται να συμπληρούται υπό σπουδαστών μη επαρχιωτών. 3.Από του προσεχούς έτους ιδρύεται Οικοτροφείον εις ο εισάγονται αποκλειστικώς σπουδασταί προερχόμενοι εξ επαρχιών. 4.Ο αριθμός των οικοτρόφων ως και των εκ τούτων δωρεάν εισαχθησομένων αποδεδειγμένως απόρων θέλει καθορισθή δι’ αποφάσεως του Υπουργού Βιομηχανίας αναλόγως των διαθεσίμων πόρων της Σχολής. ΄Αρθρ.6.-1.Απαλλοτριούνται αναγκαστικώς δια Δημοσίαν ωφέλειαν και ανάγκην τα εις θέσιν «Βουνό» Καλλιθέας Αθηνών κατωτέρω κτήματα, ίνα επ’ αυτών το ΄Ιδρυμα «Σιβιτανίδειος Δημοσία Σχολή Τεχνών και Επαγγελμάτων», επεκτείνη τας ήδη υφισταμένας κτιριακάς αυτού εγκαταστάσεις. (Περιγράφονται τα απαλλοτριούμενα κτήματα). 2.Τα απαλλοτριούμενα κτήματα περιέρχονται εις την αποκλειστικήν κυριότητα και κατοχήν του Ιδρύματος «Σιβιτανίδειος Δημοσία Σχολή Τεχνών και Επαγγελμάτων» μετά προηγουμένην αποζημίωσιν, ην θα καταβάλη το Ίδρυμα «Σιβιτανίδειος Δημοσία Σχολή Τεχνών και Επαγγελμάτων». ΄Αρθρ.7.Δια την κατά το προηγούμενον άρθρον απαλλοτρίωσιν ως και την καταβολήν αποζημιώσεως εις τους δικαιούχους ιδιοκτήτας των απαλλοτριουμένων κτημάτων έχουσιν εφαρμογήν αι διατάξεις του Α.Ν. 1731/1939. ΄Αρθρ.8.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 